
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 7T/9/2026 8726010141 13. 02. 2026 JUDr. Peter Koman ECLI:SK:OSPP:2026:8726010141.1
TRESTNÝ ROZKAZ V MENE SLOVENSKEJ REPUBLIKY Okresný súd Poprad samosudcom JUDr. Petrom Komanom v y d á v a podľa § 353 ods. 1 Trestného poriadku tento rozhodol: Obvinený A. A., nar. XX.XX.XXXX v Poprade, trvale bytom B., C. B., j e v i n n ý, ž e ako osoba zodpovedná konať za daňový subjekt A. A., s miestom podnikania 29. augusta 168/45, Poprad, IČO 41 298 438, tým, že v daňovom priznaní k dani z príjmov fyzickej osoby za zdaňovacie obdobie roka 2019 podanom Daňovému úradu Prešov, pobočka Poprad dňa 02.05.2020, priznal príjmy z podnikania v sume 56.234,14 eur, výdavky v sume 51.042,- eur, základ dane 5.192,14 eur a vlastnú daňovú povinnosť v sume 238,41 eur, pričom vykonaním daňovej kontroly bolo zistené, že v daňovom priznaní nepriznal príjem z podnikateľskej činnosti v sume 1.316,24 eur, dosiahnutý na základe faktúry č. 2019/10 zo dňa 21.05.2019 vystavenej pre odberateľa Vlastníci bytov a NP – BD Balada, čím takto porušil ustanovenia § 2 písm. b), f), h), j) v nadväznosti na § 17 ods. 1 písm. a) zákona č. 595/2003 Z. z. o dani z príjmov v znení neskorších predpisov a zároveň ním uplatnené výdavky v sume 51.042,- eur nevynaložil, čím takto porušil ustanovenia § 2 písm. i) v nadväznosti na § 21 ods. 1 zákona č. 595/2003 Z. z. o dani z príjmov v znení neskorších predpisov, za čo mu bol vyrubený rozdiel dane v sume 11.973,80 eur, čím takto skrátil daň z príjmov fyzických osôb v sume 11.973,80 eur, teda - v malom rozsahu skrátil daň, čím spáchal - prečin skrátenia dane a poistného podľa § 276 ods. 1 Trestného zákona, a za to mu ukladá:
Podľa § 276 ods. 1 Trestného zákona s použitím § 38 ods. 2 Trestného zákona, trest odňatia slobody vo výmere 12 (dvanásť) mesiacov. Podľa § 49 ods. 1 písm. a) Trestného zákona mu výkon trestu podmienečne odkladá. Podľa § 50 ods. 1 Trestného zákona mu určuje skúšobnú dobu na 16 (šestnásť) mesiacov. - v malom rozsahu skrátil daň, Poučenie: Proti tomuto trestnému rozkazu možno podať odpor na podpísanom súde do 8 dní od jeho doručenia. Ak proti trestnému rozkazu podá v lehote odpor oprávnená osoba, samosudca nariadi hlavné pojednávanie. Ak proti výroku o náhrade škody, ktorým bola priznaná náhrada škody podá v lehote odpor poškodený, trestný rozkaz sa ruší vo výroku o náhrade škody a samosudca uznesením poškodeného odkáže na občianske súdne konanie, prípadne na konanie pred iným príslušným orgánom. Obvinený, osoby, ktoré sú oprávnené podať v prospech obvineného odpor (len so súhlasom obvineného), poškodený a prokurátor môže zobrať odpor späť dovtedy, kým súd nezačne hlavné pojednávanie. Trestný rozkaz sa stane právoplatným a vykonateľným ak - odpor nebol podaný; uplynutím lehoty na podanie odporu, - odpor bol vzatý späť;, dňom jeho späťvzatia.

